Document ID: 32005D0384

A BIZOTTSÁG HATÁROZATA
(2005. május 12.)
a 2000/45/EK, a 2001/405/EK, a 2001/688/EK, a 2002/255/EK és a 2002/747/EK határozatnak az egyes termékekre vonatkozó közösségi ökocímke odaítélésével kapcsolatos ökológiai kritériumok érvényességének meghosszabítása céljából történő módosításáról
(az értesítés a C(2005) 1446. számú dokumentummal történt)
(EGT vonatkozású szöveg)
(2005/384/EK)
AZ EURÓPAI KÖZÖSSÉGEK BIZOTTSÁGA,
tekintettel az Európai Közösséget létrehozó szerződésre,
tekintettel a közösségi ökocímke módosított odaítélési rendszeréről szóló, 2000. július 17-i 1980/2000/EK európai parlamenti és tanácsi rendeletre (1) és különösen annak 6. cikke (1) bekezdésének második albekezdésére,
az Európai Unió ökocímke-bizottságával folytatott konzultációt követően,
mivel:
(1)
A mosógépekre vonatkozó közösségi ökocímke odaítélésével kapcsolatos ökológiai kritériumok meghatározásáról szóló, 1999. december 17-i 2000/45/EK bizottsági határozatban (2) megállapított termékcsoport-meghatározás és a termékcsoportra vonatkozó ökológiai kritériumok érvényessége 2006. november 30-án lejár.
(2)
Az egészségügyi és háztartási papírtermékekre vonatkozó közösségi ökocímke odaítélésével kapcsolatos ökológiai kritériumok meghatározásáról szóló, 2001. május 4-i 2001/405/EK bizottsági határozatban (3) megállapított termékcsoport-meghatározás és a termékcsoportra vonatkozó ökológiai kritériumok érvényessége 2006. május 5-én lejár.
(3)
A talajjavítókra és táptalajokra vonatkozó közösségi ökocímke odaítélése ökológiai kritériumainak megállapításáról szóló, 2001. augusztus 28-i 2001/688/EK bizottsági határozatban (4) megállapított termékcsoport-meghatározás és a termékcsoportra vonatkozó ökológiai kritériumok érvényessége 2006. augusztus 29-én lejár.
(4)
A televíziókra vonatkozó közösségi ökocímke odaítélésével kapcsolatos ökológiai kritériumok meghatározásáról szóló, 2002. március 25-i 2002/255/EK bizottsági határozat (5)2006. március 31-én hatályát veszti.
(5)
A lámpákra vonatkozó közösségi ökocímke odaítélésével kapcsolatos módosított ökológiai kritériumok megállapításáról és az 1999/568/EK határozat módosításáról szóló, 2002. szeptember 9-i 2002/747/EK bizottsági határozat (6)2006. augusztus 31-én hatályát veszti.
(6)
Az 1980/2000/EK rendeletnek megfelelően sor került a fenti határozatokban megállapított ökológiai kritériumok, valamint a kritériumokkal kapcsolatos értékelési és ellenőrzési követelmények esedékes felülvizsgálatára.
(7)
Ezen kritériumok és követelmények felülvizsgálatának fényében helyénvaló egy évvel meghosszabbítani az ökológiai kritériumok és a követelmények érvényességének időtartamát.
(8)
Mivel az 1980/2000/EK rendelet szerinti felülvizsgálati kötelezettség csupán az ökológiai kritériumokat, valamint az értékelési és ellenőrzési követelményeket érinti, helyénvaló, hogy a 2002/255/EK és a 2002/747/EK határozat hatályban maradjon.
(9)
Ezért a 2000/45/EK, a 2001/405/EK, a 2001/688/EK, a 2002/255/EK és a 2002/747/EK határozatot ennek megfelelően módosítani kell.
(10)
Az e határozatban előírt intézkedések összhangban vannak az 1980/2000/EK rendelet 17. cikke alapján létrehozott bizottság véleményével,
ELFOGADTA EZT A HATÁROZATOT:
1. cikk
A 2000/45/EK határozat 3. cikke helyébe a következő szöveg lép:
„3. cikk
A »mosógépek« termékcsoportra vonatkozó ökológiai kritériumok, valamint az ezekhez kapcsolódó értékelési és ellenőrzési követelmények 2007. november 30-ig érvényesek.”
2. cikk
A 2001/405/EK határozat 3. cikke helyébe a következő szöveg lép:
„3. cikk
Az »egészségügyi és háztartási papírtermékek« termékcsoportra vonatkozó ökológiai kritériumok, valamint az ezekhez kapcsolódó értékelési és ellenőrzési követelmények 2007. május 4-ig érvényesek.”
3. cikk
A 2001/688/EK határozat 3. cikke helyébe a következő szöveg lép:
„3. cikk
A »talajjavítók és táptalajok« termékcsoportra vonatkozó ökológiai kritériumok, valamint az ezekhez kapcsolódó értékelési és ellenőrzési követelmények 2007. augusztus 28-ig érvényesek.”
4. cikk
A 2002/255/EK határozat 4. cikke helyébe a következő szöveg lép:
„4. cikk
A »televíziók« termékcsoportra vonatkozó ökológiai kritériumok, valamint az ezekhez kapcsolódó értékelési és ellenőrzési követelmények 2007. május 31-ig érvényesek.”
5 . cikk
A 2002/747/EK határozat 5. cikke helyébe a következő szöveg lép:
„5. cikk
A »lámpák« termékcsoportra vonatkozó ökológiai kritériumok, valamint az ezekhez kapcsolódó értékelési és ellenőrzési követelmények 2007. augusztus 31-ig érvényesek.”
6 . cikk
Ennek a határozatnak a tagállamok a címzettjei.
Kelt Brüsszelben, 2005. május 12-én.

Labels: 1
7
3
6
12